Psalam 8
Horovođi, „Radosnica“. Psalam Davidov.
1 O, Gospode, naš Bože,
kako je uzvišeno ime tvoje po svoj zemlji!
Ti si hvalu sebi
dao na nebesima.
2 Sa usana dece i dojenčadi,
ti si sebi moć podigao
radi svojih neprijatelja;
da ućutkaš dušmanina i osvetnika.
3 Kad pogledam tvoja nebesa,
koje tvoji prsti načiniše,
mesec i zvezde koje ti postavi…
4 Šta je čovek da ga se sećaš,
šta li sin čovečiji da brineš za njega?
5 Ti si ga malo manjim od Boga učinio,
slavom i čašću njega si ovenčao,
6 dela ruku svojih u vlast si mu dao,
njemu pod noge sve si pokorio:
7 sve ovce i goveda,
i zverinje poljsko,
8 ptice nebeske, i ribe morske,
što plivaju morskim stazama.
9 O, Gospode, naš Bože,
kako je uzvišeno ime tvoje po svoj zemlji!