Psalam 128
Pesma poklonička.
1 Blago svakom što se Gospoda boji,
onom koji puteve mu sledi!
2 Zato ćeš jesti plod svojih ruku;
blago tebi, dobro nek ti bude!
3 Žena će ti biti kao loza plodonosna
usred kuće tvoje,
sinovi ti kao izdanci masline
oko tvoga stola!
4 Gle! Tako će biti blagosloven čovek
što se Gospoda boji!
5 Nek te sa Siona blagoslovi Gospod,
pa da svakog dana svog života
gledaš blagostanje Jerusalima;
6 pa da gledaš decu dece svoje.
Mir Izrailju!