Psalam 130
Pesma poklonička.
1 O, Gospode, iz dubina ja tebe prizivam!
2 O, Gospode, čuj glas moj,
uho svoje prigni
pozivu preklinjanja mojih!
3 O, Gospode, budeš li krivice zadržavao,
ko bi onda opstao, Gospode?
4 Ali u tebi je opraštanje
da bi te se bojali.
5 Gospoda ja iščekujem,
iščekuje duša moja;
njegovoj se reči nadam.
6 Duša moja Gospoda iščekuje
više no stražari jutro,
više no stražari jutro.
7 O, Izrailju, Gospodu se nadaj!
Jer milostiv je Gospod,
otkupljuje prebogato.
8 Baš on će da otkupi Izrailj
od svih njegovih krivica.