7
Isaharovi potomci
1 Isaharovi sinovi su bili:
Tola, Fuva, Jasuv i Simron; ova četvorica.
2 Tolini sinovi:
Ozije, Refaja, Jerilo, Jamaj, Jivsam i Samuilo, glavari svojih otačkih domova od Tole, hrabri ratnici po svojim rodoslovima. U Davidovo vreme su brojili dvadeset dve hiljade šest stotina ljudi.
3 Ozijevi sinovi:
Jezraja, i sinovi Izrajini: Mihailo, Ovadija, Joilo i Jesija; ukupno pet glavara. 4 Prema njihovim rodoslovima i njihovim otačkim domovima, bilo ih je trideset šest hiljada ratnika, jer su imali mnogo žena i sinova.
5 Njihove braće ratnika po svim porodicama Isaharovim, koji su bili ubeleženi u rodoslove, bilo je osamdeset sedam hiljada.
Venijaminovi potomci
6 Venijaminovi sinovi:
Vela, Veher i Jediailo; ova trojica.
7 Velini sinovi:
Esvon, Ozije, Ozilo, Jerimot i Irije; pet glavara otačkih domova, hrabri ljudi. U rodoslove ih je bilo ubeleženo dvadeset dve hiljade trideset četiri.
8 Veherovi sinovi:
Zemira, Joas, Eliezer, Elioinaj, Amrije, Jeremot, Avija, Anatot i Alemet. Svi ovi su bili Veherovi sinovi. 9 Onih koji su bili ubeleženi u rodoslove kao glavari svojih otačkih domova, i hrabrih ratnika, bilo je dvadeset hiljada dve stotine.
10 Jediailovi sinovi:
Valan, i sinovi Valanovi: Jeus, Venijamin, Aod, Hanana, Zitan, Tarsis i Ahisar. 11 Svih ovih Jediailovih sinova po glavarima otačkih porodica, hrabrih ljudi, bilo je sedamdeset hiljada dve stotine vojnika spremnih za rat.
12 Sufejci i Upejci su bili Irovi potomci, a Useji potomci Ahirovi.
Neftalimovi potomci
13 Neftalimovi sinovi:
Jasilo, Gunije, Jeser i Salum, potomci Valini.
Manasijini potomci
14 Manasijini sinovi:
Esril, koga mu je rodila njegova inoča Aramejka. Ona je rodila i Mahira, oca Galadovog. 15 A Mahir se oženio kod Upejaca i Sufejaca. Njegova sestra se zvala Maha.
Drugom sinu je bilo ime Salpad; Salpad je imao samo ćerke.
16 Maha, Mahirova žena, je rodila sina, kome je dala ime Fares. Njegovom bratu je dala ime Seres. Njegovi sinovi su bili Ulam i Rekem.
17 Ulamov sin:
Vedan.
To su sinovi Galada, sina Mahira, sina Manasijinog. 18 Njegova sestra Amoleketa je rodila Isuda, Aviezera i Malu.
19 Semidini sinovi bili su:
Ahijan, Sihem, Likhije i Anijam.
Jefremovi potomci
20 Jefremovi sinovi:
Sutala, i njegov sin Vered, njegov sin Tahat, njegov sin Elada, i njegov sin Tahat, 21 njegov sin Zavad, njegov sin Sutala, Ezer i Elead.
Njih dvojicu su ubili ljudi iz Gata, rođeni u zemlji, kad su Gaćani sišli da im otmu stoku. 22 Njihov otac Jefrem je dugo žalio za njima, pa su njegova braća došla da ga teše. 23 Zatim je legao sa svojom ženom, koja je zatrudnela i rodila sina. On mu je dao ime Verija*, jer je nesreća zadesila njegovu kuću. 24 Njegova ćerka je bila Sera, koja je sazidala Gornji i Donji Vet-Oron i Uzen-Seru.
25 Refa je bio njegov† sin, njegov sin Resef, njegov sin Tela, njegov sin Tahan,
26 njegov sin Ladan, njegov sin Amijud, njegov sin Elisama, 27 njegov sin Navin, i njegov sin Isus.
28 Njihov posed i njihova naselja bili su Vetilj sa svojim selima, Naran na istoku, a na zapadu Gezer sa svojim selima, Sihem sa svojim selima, sve do Gaja i njegovih sela. 29 Uzduž poseda Manasijinih sinova bili su: Vet-San sa svojim selima, Tanah sa svojim selima, Megido sa svojim selima, i Dor sa svojim selima. Tu su živeli potomci Josifa, sina Izrailjevog.
Asirovi potomci
30 Asirovi sinovi bili su:
Jemna, Jesva, Jesvija i Verija, i njihova sestra Sera.
31 Verijini sinovi:
Hever i Melhil, koji je otac Virzajitov.
32 Heveru su se rodili:
Jaflet, Somir, Hotam i njihova sestra Sija.
33 Jafletovi sinovi su bili:
Fasah, Vimhal i Asvat; to su bili Jafletovi sinovi.
34 Samirovi sinovi:
Ahije i Roga, Jehuva i Aram.
35 Sinovi Elema, brata njegovog:
Sofa, Jemna, Selis i Amal.
36 Sofini sinovi:
Suja, Arnefer, Sual, Verije, Jemra, 37 Vosor, Od, Sama, Silisa, Itran i Veira.
38 Jeterovi sinovi:
Jefonija, Fispa i Ara.
39 Ulini sinovi:
Arah, Anilo i Risija.
40 Svi ovi bili su Asirovi potomci, glavari otačkih domova, probrani ljudi, hrabri ratnici i glavari među knezovima. Oni su bili ubeleženi u svoje rodoslove prema njihovim borbenim jedinicama. Broj ljudi je iznosio dvadeset šest hiljada.
* 7:23 Ovo ime na izvornom jeziku je veoma slično izrazu u nevolji. † 7:25 Misli se na Jefrema.