Psalam 93
1 Gospod vlada veličanstvom zaodeven!
Zagrnut je i opasan Gospod snagom;
a svet je utvrđen, nepomičan.
2 Utvrđen je od davnina presto tvoj,
a i ti si od iskona.
3 Reke dižu, o, Gospode,
reke dižu svoju huku;
reke dižu svoju buku.
4 I od huke voda mnogih,
i od silnih talasa morskih,
silniji je Gospod uzvišeni.
5 Propisi su tvoji čvrsti, pouzdani;
Dolikuje svetost tvome Domu, Gospode,
kroz dane mnoge.