Psalam 124
Pesma poklonička. Davidova.
1 „Da Gospod sa nama nije bio“ –
nek Izrailj kaže –
2 „da Gospod sa nama nije bio,
kada su se ljudi na nas digli;
3 tada bi nas žive progutali,
kad su svojim gnevom usplamteli na nas;
4 tada bi nas bujice odnele,
brzak bi nam preplavio duše;
5 tada bi nam mahnitale vode
preplavile duše.
6 Gospod nek je blagosloven
što nas nije ko plen dao njihovim zubima!
7 Duša se naša izbavila
kao ptica iz lovčeve zamke;
zamka je pukla
i mi smo se izbavili.
8 Naša pomoć ime je Gospoda,
Sazdatelja nebesa i zemlje!“